Már több száz megosztásnál jár Facebookon annak a fiatal orvos futónak a története, aki a Spar 33. maratoni futóversenyén újraélesztett egy futót a pesti alsó rakparton.

A férfi légzése és keringése is leállt, a Tűzoltó utcai klinika gyermekgyógyásza, Szarvas Gábor azonban kitartóan küzdött az életéért, majd reanimálása után várt 22 percet, míg a helyszínre érkezett egy ellátásra alkalmas mentőautó.

Miután elvitte az újraélesztett futót az Országos Mentőszolgálat rohamkocsija, az életmentő orvos lefutotta a maraton hátralévő 31 kilométerét is.

A hőstettről szóló bejegyzéshez ő maga is hozzászólt, mint írta, az érdem nemcsak az övé, hanem az újraélesztésben résztvevő összes kollégáé is.

(via Népszava, kiemelt képünk illusztráció, fotó: MTI Fotó/Mónus Márton)